בילי אייליש

| --- | --- |

 לידה:  18 בדצמבר 2001 (בת 23) לוס אנג'לס, ארצות הברית 
 שם לידה:  בילי אייליש פייראט ביירד או'קונל
 מוקד פעילות:  ארצות הברית ארצות הברית
 תקופת הפעילות:  מ-2015
 עיסוק:  זמרת-יוצרת • מלחינה • פזמונאית • מפיקה
 סוגה:  פופ • אלקטרופופ • פופ רוק • פופ אלטרנטיבי
 סוג קול:  סופרן
 שפה מועדפת:  אנגלית, אנגלית אמריקאית 
 כלי נגינה:  קול • יוקולילי • פסנתר
 חברת תקליטים:  דארק-רום • אינטרסקופ
 פרסים והוקרה:  פרס המוזיקה האמריקאית לאמן החדש של השנה (2019)  פרס הווידאו קליפים של MTV לקליפ הטוב ביותר בעל מסר חברתי (2021)  Premios 40 Principales for Best International Album (2019)  פרס הווידאו קליפים של MTV לאמן הלטיני הטוב ביותר (2021)  MTV Video Music Award for Push Performance of the Year (2019)  פרס MTV Video Music לעריכה (2019)  פרס הווידאו קליפים של MTV לאמן החדש הטוב ביותר (2019)  Teen Choice Award for Choice Music – Female Artist (2019)  טיים 100 (2021)  פרס אוסקר לשיר המקורי הטוב ביותר (27 במרץ 2022)  Teen Choice Award for Choice Music – Breakout Artist (2019)  פרס גלובוס הזהב לשיר המקורי הטוב ביותר (2023)  100 נשים (BBC) (2022)  Billboard 21 Under 21 (2019)  פרס אוסקר לשיר המקורי הטוב ביותר (10 במרץ 2024)  MTV Europe Music Award for Video for Good (2021)  פרס המוזיקה של MTV אירופה לאמן החדש הטוב ביותר (2019)  פרס המוזיקה של בילבורד לאלבום הבילבורד 200 המוביל (2020)  פרס המוזיקה הבריטית לאמנית סולו בין-לאומית (2020)  פרס המוזיקה של בילבורד לזמרת המובילה (2020)  פרס המוזיקה האמריקאי לאמן האלטרנטיבי האהוב ביותר (2019)  פרס המוזיקה של בילבורד לאמן החדש המוביל (2020)  פרס המוזיקה של MTV אירופה לשיר הטוב ביותר (2019)  פרס גראמי לאלבום השנה (2020)  פרס גראמי להקלטת השנה (2020)  פרס גראמי לשיר הטוב ביותר שנכתב למדיה ויזואלית (2021)  פרס גראמי להקלטת השנה (2021)  פרס גראמי לאלבום הפופ הווקאלי הטוב ביותר (2020)  Apple Music's Artist of the Year (21 בנובמבר 2024)  פרס גראמי לשיר השנה (2020)  פרס גראמי לתגלית השנה (2020)  פרסי המוזיקה הבריטית 
 billieeilish.com
 פרופיל ב-IMDb
 חתימה:  
 
בילי אָייליש פייראט ביירד או'קונל (באנגלית: Billie Eilish Pirate Baird O'Connell; נולדה ב-18 בדצמבר 2001) היא זמרת-יוצרת, מלחינה ופזמונאית אמריקאית. היא זכתה לתשומת לב ראשונה כאשר הוציאה בשנת 2015 את סינגל הבכורה שלה, "Ocean Eyes", ב-SoundCloud. לאחר צאתו, פנו לאייליש חברות התקליטים אינטרסקופ ודארק-רום. ב-11 באוגוסט 2017 יצא המיני-אלבום הראשון שלה, Don't Smile at Me, שזכה להצלחה רבה. בעקבות הצלחת המיני-אלבום, אפל מיוזיק הכתירו את אייליש כאמנית החדשה הבאה שלהם.
ב-29 במרץ 2019 יצא אלבום הבכורה של אייליש, When We All Fall Asleep, Where Do We Go? שהופיע לראשונה במקום הראשון במצעד הבילבורד 200, והפך לאחד האלבומים הנמכרים ביותר בשנת 2019. האלבום הגיע למקום הראשון ברוב המצעדים בעולם, ביניהם ארצות הברית, ובריטניה. הסינגל החמישי מהאלבום "Bad Guy", הגיע למקום הראשון במצעד הבילבורד הוט 100. בשנת 2020 ביצעה את שיר הנושא "No Time to Die" עבור אחד מסרטי ג'יימס בונד באותו השם. השיר הגיע למקום הראשון במצעד הסינגלים הבריטי. מאוחר יותר, הסינגלים שלה "Everything I Wanted" ו-"Therefore I Am" הגיעו לעשיריות הפותחות בארצות הברית ובריטניה. אלבום אולפן השני שלה, Happier Than Ever יצא לאור ב-30 ביולי 2021 והגיע למספר 1 ב-25 מדינות.
בין הפרסים שזכתה בהם ניתן למנות: שבעה פרסי גראמי, שני פרסי המוזיקה האמריקאית, שני שיאי גינס, שלושה פרסי הווידאו קליפים של MTV ופרס המוזיקה בריטית. כמו כן, היא האדם הצעיר ביותר והשני בהיסטוריה שזכה בארבע הקטגוריות העיקריות בטקס פרסי גראמי – "תגלית השנה", "הקלטת השנה", "שיר השנה" ו"אלבום השנה" – באותו הטקס. בשנת 2019, הציב אותה המגזין טיים ברשימה הבאה של טיים 100. בנוסף לכך, הוכתרה אייליש על ידי איגוד תעשיית ההקלטות האמריקאי כאמן ה-26 במרבית תוארי המכירות בארצות הברית. בשנת 2022 זכתה בפרס האוסקר לשיר המקורי הטוב ביותר "No Time to Die". ובשנת 2024 בפרס האוסקר לשיר המקורי הטוב ביותר "What Was I Made For?".